El llabor d’apoyu social, que desendolca sobro too la muyer al traviés d’axencies d’aída a domiciliu, nin ye renoconocíu comu un sirviciu públicu nin ye retribuyíu comu ye mester.
#000009
El nuesu padremuñu cultural y llingüísticu sigue echándose a perder, ensin llexisllación proteutora valible, ensin inversiones, ensin amor pol país... Comu exemplu abasta’l circu qu’Adrián Barbón y otros partíos montaron al rodiu d’una oficialidá que yera segura, pero que nunca nun llegó polo muncho que la tarrecen.
#000012
Y la memoria hestórica d’Asturies nin se recupera nin se quier recuperar; comu amuesa ehí tenemosl’incumplimientu descaráu de la Llei de Recuperanza de la Memoria Democrática d’Asturies.
#000014
Pero güei nun mos concentramos énte esta vergoñosa “Junta General del Principado” pa remembrar esa Asturies con cara prieta que se mos impón dende’l poder istitucional, dende’l Gobiernu d’Adrián Barbón y el Gobiernu madrilanu.
#000015
Pa revitalizar esa Asturies y pa comprometemos con ella una vegá más y entá con más puxu.
#000017
Ye posible si cuandu mos llevantamos ca díi reservamos una migayina d’esa nuea xorná al compromisu social, sindical y políticu organizáu.
Otra Asturies ye posible si ca vegá que chocamos de focicu col discursu oficial del sistema, dedicamos un tiempu a comentar cola xente qu’hai alternatives y que, precisamente por eso, otru hai futuru.
#000019
Otra Asturies ye posible si tolos díes somos quién a dar la cara pol nuesu drechu a un trabayu y unos ingresos dignos, polos nuesos drechos sindicales, polos drechos de los colleutivos precarizaos o marxinaos, pol usu oficial y normalizáu de la nuesa llingua, pola esistencia digna de los sectores productivos tradicionales d’Asturies, pola esistencia garantizá d’unos sirvicios públicos de calidá’n sanidá, enseñu y aída a domiciliu, pol acabu la represión sindical y política, pola llibertá de decidir el futuru d’Asturies...
#000024
Otra Asturies ye posible si denunciamos al alto la lleva ca pasu del facismu, ñegándomos a nun dar importancia a cualisquier detalle que permita’l so xorrecimientu.
#000025
Porque puxamos por una Asturies llibre no individual y no colleutivo, igualitaria y plena de drechos. Y porque creyemos que’l facismu tien de ser derrotáu y los sos cómplices castigaos, comu Adrián Barbón, culpable de regalar grupu parllamentariu al facismu nesta Xunta Xeneral.
#000026
Otra Asturies ye posible si mos ñegamos a aceutar de manera fata, pasiva y acomodaticia que güei Asturies tien un gobiernu que ye socialista y de progresu. Porque ye mentira.
#000027
Sicasí, cuandu l’enemigu presenta una fuercia descomaná, les asturianes y asturianos tenemos de reforciar les nueses tradiciones asamblearies que siempres empobinaron a la xuntanza, al llabor social compartíu, a la solidaridá pente’l pueblu, al consensu...
#000032
Otra Asturies ye posible si toes y toos nós salimos de casa, de lo individual, de l’acomodación pasiva, del desenfotu, de la delegación irresponsable de los nuesos poderes cívicos y políticos.
#000033
Otra Asturies ye posible si somos quién a poner en marcha un gran conceyu abiertu nel que’l Pueblu Trabayaor Asturianu se comprometa a defender una plataforma de mínimos que garantice’l nuesu futuru comu trabayaores, comu asturianos, comu xente y pueblu llibre y d’esquierdes.
#000034
Por eso quinximos compartir con vós esta mañana, compañeres y compañeros.
#000035
Pa espresavos equí’l nuesu compromisu seriu pa caminar per esa sienda.
#000037
Compañeres, compañeros... Güei comprometémosmos toes y toos a asumir esti compromisu con Asturies.
#000039
Faciendo posible esa ‘Otra Asturies’
#000040
2 thoughts on “Intervención política del Díi de la Nación Asturiana”
#000042